Føroyar liggja avbyrgdar í Atlantshavi og ikki hevur verið lætt at koma til og frá oyggjunum gjøgnum tíðirnar. Fáir íbúgvar, ið seinastu 200 árini eru 10-faldaðir í tali, hevur ført við sær, at flestu føroyingar eru í ætt. Tískil síggjast einstakar arvaligar sjúkur óvanliga tíðum í Føroyum. Nú ber til at kanna, um tú ert berari av hesum sjúku-ílegum. Sjúku-ílegu-berarar hava verri enn so altíð sjúkueyðkenni, men tveir berarar eru í stórum váða at fáa sjúk børn. Royndir vísa, at einstakar av sjúkunum, sum kannað verður fyri, kunnu viðgerast, um viðgerðin byrjar tíðliga–aðrar kunnu ikki viðgerðast. Um tú veitst, um tú ert berari, so ber til at taka støðu og fyrireika seg til sína komandi familju.